কেইন_(কুস্তিগীর)
ওয়ার্ল্ড হেভিওয়েট চ্যাম্পিয়ন (২০০৮-২০১১)
২৬ জুলাই র এ, দ্যা গ্রেট এমেরিকান ব্যাশে একটি ওয়ার্ল্ড হেভিওয়েট চ্যাম্পিয়নশীপ ম্যাচ থেকে কেইনকে প্রত্যাখ্যান করা হয়, যার ফলে কেইন রাগান্বিত হয়ে ধারাভাষ্যকার মাইকেল কোল এবং জেরি লওলারকে আক্রমণ করে ভিলেইন রূপ ধারণ করেন। গ্রেট এমেরিকান ব্যাশে, চ্যাম্পিয়ন সিএম পাঙ্ক এবং চ্যালেঞ্জার বাতিস্তা উভয়কেই কেইন আক্রমণ করেন। সেপ্টেম্বরে, রে মিস্তেরিওর সাথে তার দ্বন্দ্ব শুরু হয় যা শেষ হয় সারভাইভর সিরিজে। ২ মার্চ র এ, একটি ট্রিপল থ্রেট ম্যাচে (রে মিস্তেরিও তৃতীয় প্রতিযোগী) মাইক নক্স কে পিন দিয়ে রেসলমেনিয়া ২৫ এ মানি ইন দ্যা ব্যাংক ল্যাডার ম্যাচে অংশগ্রহণ করার সুযোগ পান, যে ম্যাচে অবশেষে সিএম পাঙ্ক বিজয়ী হন। ২০০৯ ড্রাফটের সময়ে, ব্রায়ান কেন্ড্রিক কে হারিয়ে ড্রাফটে অংশ নিয়ে আবার স্ম্যাকডাউনে চলে আসেন। সেখানে কেইনের সাথে সিএম পাঙ্কের দ্বন্দ্ব বাঁধে এবং তা শেষ হয় ব্যাকলেশে। এরপর ভারত ভ্রমণ এবং তার আঘাতের আরোগ্য লাভের জন্য বিরতিতে যান, ফিরে আসেন দ্যা ব্যাশে এবং দ্যা গ্রেট খালিকে একটি স্টিল চেয়ার দিয়ে আঘাত করে ডলফ জিগলার কে জিতিয়ে দেন। এর ফলে খালির সাথে তার দ্বন্দ্ব শুরু হয় এবং খালিকে সামারস্ল্যাম এবং ব্রেকিং পয়েন্টে একটি সিঙ্গাপুর কেন ম্যাচে পরাজিত করেন। ব্র্যাগিং রাইটসে, ক্রিস জেরিকোর পাশাপাশি বিজয়ী টিম স্ম্যাকডাউনের সহ-অধিনায়ক ছিলেন তিনি। এরপর সারভাইভর সিরিজে ওয়ার্ল্ড হেভিওয়েট চ্যাম্পিয়ন দ্যা আন্ডারটেকার এবং বিগ শোএর সাথে একটি ট্রিপল থ্রেট ম্যাচে অংশ নেয়ার জন্য নাম্বার ওয়ান কন্টেন্ডার ম্যাচে ক্রিস জেরিকোকে ব্যর্থ চ্যালেঞ্জ করেছিলেন। নভেম্বরে, কেইন আবার আন্ডারটেকারের সাথে একত্রিত হয়ে বিগ শো এবং জেরিকোর সাথে দ্বন্দ্বে মাতেন, ফলে হিরো রূপ ধারণ করেন। রেসলমেনিয়া ২৬ এ, মানি ইন দ্যা ব্যাংক ল্যাডার ম্যাচ চলাকালে, কেইন ব্রিফকেইসটি নিতে ব্যর্থ হন বরং জ্যাক সোয়েগার জিতে যান। পরবর্তী কয়েক মাস ধরে, কেইন বিভিন্ন সিঙ্গেল ম্যাচে জড়িত ছিলেন, যার মধ্যে ছিল ফ্যাটাল ফোর ওয়ে পেপারভিউ ইভেন্টে ওয়ার্ল্ড হেভিওয়েট চ্যাম্পিয়নশীপের জন্য কোয়ালিফাইং ম্যাচে মে মাসে সিএম পাঙ্কের কাছে পরাজয়। ৪ জুন স্ম্যাকডাউনে, কেইন বলল মেমোরিয়াল ডে-এর সপ্তাহে সে তার ভাই আন্ডারটেকারকে জায়মান অবস্থায় পেয়েছে এবং যে তার এই অবস্থা করেছে সেই প্রতিশোধ নেয়ার শপথও নিল সে। আন্ডারটেকারের আহত হওয়ার কারণে, তার স্থানে অন্য কাউকে দেয়ার জন্য একটি ব্যাটাল রয়্যাল অনুষ্ঠিত হল, যেখানে রে মিস্তেরিও জিতে যায় সর্বশেষ কেইনকে এলিমিনেট করে। প্রথম মানি ইন দ্যা ব্যাংক পেপারভিউ ইভেন্টে কেইন চতুর্থ বার মানি ইন দ্যা ব্যাংক ল্যাডার ম্যাচে অংশ নেন। সে ম্যাচটি জিতে যায় এবং ঐ রাতেই তার মানি ইন দ্যা ব্যাংক কন্ট্র্যাক্ট ক্যাশ ইন করে রে মিস্তেরিওকে (যে কিছুক্ষণ আগেই জ্যাক সোয়েগারকে হারিয়েছিল) হারিয়ে ওয়ার্ল্ড হেভিওয়েট চ্যাম্পিয়নশীপ জিতে যান, আর এভাবেই কেইন হয়ে যায় ডাব্লিউডাব্লিউই-এর ইতিহাসে প্রথম কুস্তিগীর যিনি ডাব্লিউডাব্লিউই, ইসিডাব্লিউ এবং ওয়ার্ল্ড হেভিওয়েট চ্যাম্পিয়নশীপ জিতেন। তিনিই হয়ে যান প্রথম কুস্তিগীর যিনি একই রাতে মানি ইন দ্যা ব্যাংক ক্যাশ ইন করে বিজয়ী হন এবং সবচেয়ে দ্রুততম ৪৭ মিনিটের মধ্যে ক্যাশ ইন করার রেকর্ড গড়েন। ২৩ জুলাই স্ম্যাকডাউনে, আন্ডারটেকারকে জায়মান অবস্থায় পাঠানোর জন্য মিস্তেরিওকে অভিযুক্ত করলেন; মিস্তেরিও তার অভিযোগের প্রতিরোধ করল এবং বলল কেইন নিজেই অপরাধী। সামারস্ল্যামে, মিস্তেরিওর বিপক্ষে কেইন তার ওয়ার্ল্ড হেভিওয়েট চ্যাম্পিয়নশীপ রক্ষা করেন, তাদের ম্যাচ শেষে, আন্ডারটেকার হাজির হন।প্রকাশ হয়ে যায়, আন্ডারটেকারকে আক্রমণকারী কেইন-ই ছিলেন, ফলে কেইন আবার ভিলেইন রূপ ধারণ করেন এবং তাদের দ্বন্দ্ব আবার জ্বলে উঠে। নাইট অফ চ্যাম্পিয়নসে একটি নো হোল্ডস বার্ড ম্যাচে আন্ডারটেকারকে হারিয়ে কেইন তার ওয়ার্ল্ড হেভিওয়েট চ্যাম্পিয়নশীপ রক্ষা করেন। স্ম্যাকডাউনের পরের পর্বে, ড্রুইড দ্বারা রিংসাইডে একটি ক্যাসকেট আনা হয়, পল বিয়ারারের আবির্ভাব হয় এবং সে আন্ডারটেকারকে সাপোর্ট করা শুরু করে। হেল ইন অ্যা সেল-এ, বিয়ারার আন্ডারটেকারের সাথে বিশ্বাসঘাতকতা করে এবং কেইনের সাথে হাত মিলিয়ে তাকে সাহায্য করে, ফলে কেইন তার চ্যাম্পিয়নশীপ রক্ষা করতে সক্ষম হয়। ব্র্যাগিং রাইটসে, একটি বারিড এলাইভ ম্যাচে দ্যা নেক্সাসের সাহায্যে আন্ডারটেকারকে হারিয়ে আবারও তার টাইটেল রক্ষা করেন এবং তাদের দ্বন্দ্বের অবসান হয়।